# Departament d'Agricultura, Ramaderia, Pesca i Alimentació de la Generalitat de Catalunya

El Departament d'Acció Climàtica, Alimentació i Agenda Rural de la Generalitat de Catalunya és el departament de l'Administració de la Generalitat que té competències sobre les polítiques d'agricultura, ramaderia i pesca, les activitats cinegètiques i la pesca fluvial, el desenvolupament del món rural, la vigilància, control i col·laboració en la gestió del medi natural, i la protecció i prevenció integrals del medi ambient, mitjançant el Cos d'Agents Rurals, els boscos i la indústria agroalimentària i les polítiques d'alimentació, entre d'altres.
Creat en virtut del Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, la seva denominació i les seves competències van ser modificades pel Decret 115/2015, de 22 de juny, de canvi de denominació d'un departament i de modificació del Decret 200/2010, de 27 de desembre. Anteriorment, la denominació del departament era d'Agricultura i Ramaderia (1977-1980), Agricultura Ramaderia i Pesca (1980-2006), Agricultura, Alimentació i Acció Rural (2006-2010), Agricultura, Ramaderia, Pesca, Alimentació i Medi Natural (2010-2015), Agricultura, Ramaderia, Pesca i Alimentació (2015-2021) i Acció Climàtica, Alimentació i Agenda Rural (2021-2024).
El titular del Departament és el conseller d'Agricultura, Ramaderia, Pesca i Alimentació de la Generalitat de Catalunya, màxim representant del departament. Des del 12 d'agost de 2024 el càrrec és ocupat per Òscar Ordeig i Molist (Partit dels Socialistes de Catalunya).

## Funcions

Correspon al Departament d'Agricultura, Ramaderia, Pesca i Alimentació aquestes funcions:
* Les polítiques d'agricultura.
* Les polítiques de ramaderia.
* Les polítiques de pesca i afers marítims.
* Les activitats cinegètiques i la pesca fluvial.
* El desenvolupament del món rural.
* La gestió dels programes de transferència de fons de la Unió Europea de caràcter agrari, ramader, pesquer o de desenvolupament rural.
* Els boscos.
* La indústria agroalimentària i les polítiques d'alimentació.
* Qualsevol altra que li atribueixin les lleis i altres disposicions.
Sense perjudici dels òrgans i organismes que es puguin adscriure o relacionar mitjançant la norma corresponent, resta adscrit al Departament d'Agricultura, Ramaderia, Pesca i Alimentació l'Institut Català de la Vinya i el Vi i el Consell Assessor per al Desenvolupament Sostenible.

## Estructura

Arran de la reorganització de finals del 2010, sota la direcció del conseller designat pel president de la Generalitat de Catalunya, el departament s'organitza en la Secretaria General i diverses direccions generals:
* Direcció General d'Agricultura i Ramaderia.
* Direcció General de Desenvolupament Rural.
* Direcció General d'Alimentació, Qualitat i Indústries Agroalimentàries.
* Direcció General de Pesca i Afers Marítims.
* Direcció General del Medi Natural i Biodiversitat.
També se li adscrivien diverses entitats de dret:
* Institut Català de la Vinya i el Vi (INCAVI).
* Institut de Recerca i Tecnologia Agroalimentàries (IRTA).
* Promotora d'Exportacions Catalanes (Prodeca)
* Consell Català de Producció Agrària Ecològica
* Consell Català de Producció Integrada
* Centre de la Propietat Forestal

## Llista de consellers

| # | Legislatura | Nom | Inici mandat | Fi mandat | Partit polític |
| Departament d'Agricultura (1931-1939) ||||||||
| | 1931-1932 | Salvador Vidal i Rosell | 28 d'abril de 1931 | 9 de novembre de 1931 | Unió General de Treballadors |
| | 1931-1932 | Josep Jové i Surroca | 9 de novembre de 1931 | 29 de desembre de 1931 | Unió General de Treballadors |
| | 1931-1932 | Francesc Macià i Llussà | 29 de desembre de 1931 | 19 de desembre de 1932 | Esquerra Republicana de Catalunya |
| | 1932-1933 | Antoni Xirau i Palau | 19 de desembre de 1932 | 24 de gener de 1933 | Esquerra Republicana de Catalunya |
| | 1932-1933 | Pere Mias i Codina | 24 de gener de 1933 | 4 d'octubre de 1933 | Esquerra Republicana de Catalunya |
| | 1932-1933 | Joan Ventosa i Roig | 4 d'octubre de 1933 | 3 de gener de 1934 | Esquerra Republicana de Catalunya |
| | 1934-1939 | Joan Comorera i Soler | 3 de gener de 1934 | 6 d'octubre de 1934 | Unió Socialista de Catalunya |
| | 1934-1939 | Joan Comorera i Soler | 1 de març de 1936 | 26 de maig de 1936 | Unió Socialista de Catalunya |
| | 1934-1939 | Lluís Prunés i Sató | 26 de maig de 1936 | 31 de juliol de 1936 | Esquerra Republicana de Catalunya |
| | 1934-1939 | Josep Calvet i Móra | 31 de juliol de 1936 | 5 de maig de 1937 | Unió de Rabassaires |
| | 1934-1939 | Joaquim Pou i Mas | 5 de maig de 1937 | 29 de juny de 1937 | Unió de Rabassaires |
| | 1934-1939 | Josep Calvet i Móra | 29 de juny de 1937 | 5 de febrer de 1939 | Unió de Rabassaires |
| Departament d'Agricultura i Ramaderia (1977-1977) ||||||||
| | provisional | Josep Roig i Magrinyà | 5 de desembre de 1977 | 13 de desembre de 1977 | Esquerra Republicana de Catalunya |
| Departament d'Agricultura, Ramaderia i Pesca (1978-2006) ||||||||
| | provisional | Josep Roig i Magrinyà | 12 de gener de 1978 | 8 de maig de 1980 | Esquerra Republicana de Catalunya |
| | I | Agustí Carol i Foix | 8 de maig de 1980 | 18 de juny de 1984 | Convergència Democràtica de Catalunya |
| | II | Josep Miró i Ardèvol | 18 de juny de 1984 | 19 de desembre de 1989 | Convergència Democràtica de Catalunya |
| | III | Josep Miró i Ardèvol | 18 de juny de 1984 | 19 de desembre de 1989 | Convergència Democràtica de Catalunya |
| | III | Joan Vallvé i Ribera | 19 de desembre de 1989 | 14 de desembre de 1992 | Convergència Democràtica de Catalunya |
| | IV | Joan Vallvé i Ribera | 19 de desembre de 1989 | 14 de desembre de 1992 | Convergència Democràtica de Catalunya |
| | IV | Francesc Xavier Marimon i Sabaté | 14 de desembre de 1992 | 29 de novembre de 1999 | Unió Democràtica de Catalunya |
| | V | Francesc Xavier Marimon i Sabaté | 14 de desembre de 1992 | 29 de novembre de 1999 | Unió Democràtica de Catalunya |
| | VI | Josep Grau i Serís | 29 de novembre de 1999 | 20 de desembre de 2003 | Convergència Democràtica de Catalunya |
| | VII | Antoni Siurana i Zaragoza | 20 de desembre de 2003 | 20 d'abril de 2006 | Partit dels Socialistes de Catalunya |
| | VII | Jordi William Carnes i Ayats | 20 d'abril de 2006 | 29 de novembre de 2006 | Partit dels Socialistes de Catalunya |
| Departament d'Agricultura, Alimentació i Acció Rural (2006-2010) ||||||||
| | VIII | Joaquim Llena i Cortina | 29 de novembre de 2006 | 29 de desembre de 2010 | Partit dels Socialistes de Catalunya |
| Departament d'Agricultura, Ramaderia, Pesca, Alimentació i Medi Natural (2010-2015) ||||||||
| | IX | Josep Maria Pelegrí i Aixut | 29 de desembre de 2010 | 22 de juny de 2015 | Unió Democràtica de Catalunya |
| | X | Josep Maria Pelegrí i Aixut | 29 de desembre de 2010 | 22 de juny de 2015 | Unió Democràtica de Catalunya |
| Departament d'Agricultura, Ramaderia, Pesca i Alimentació (2015-2021) ||||||||
| | X | Jordi Ciuraneta i Riu | 22 de juny de 2015 | 14 de gener de 2016 | Convergència Democràtica de Catalunya |
| | XI | Meritxell Serret i Aleu | 14 de gener de 2016 | 28 d'octubre de 2017 | Esquerra Republicana de Catalunya |
| | XII | Teresa Jordà i Roura | 29 de maig de 2018 | 26 de maig de 2021 | Esquerra Republicana de Catalunya |
| Departament d'Acció Climàtica, Alimentació i Agenda Rural (2021-2024) ||||||||
| | XIII | Teresa Jordà i Roura | 26 de maig de 2021 | 12 de juny de 2023 | Esquerra Republicana de Catalunya |
| | XIII | David Mascort i Subiranas | 12 de juny de 2023 | 12 d'agost de 2024 | Esquerra Republicana de Catalunya |
| Departament d'Agricultura, Ramaderia, Pesca i Alimentació (2024-) ||||||||
| | XV | Òscar Ordeig i Molist | 12 d'agost de 2024 | En el càrrec | Partit dels Socialistes de Catalunya |

## Notes

* 1 2 Nomenat com a Conseller de Foment i Agricultura
* 1 2 3 4 Nomenat com a Conseller d'Economia i Agricultura
* ↑ Suspensió del govern arran dels fets del sis d'octubre.
* ↑ Restitució del govern.
* 1 2 3 4 A proposta de Convergència i Unió
* ↑ Destituïda arran de l'aplicació de l'article 155 pel Govern d'Espanya.
* ↑ A proposta de Junts pel Sí

## Referències

* ↑ Departament de la Presidència «Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya». DOGC, 5785, 29-12-2010, pàg. 93668-93672. Arxivat de l'original el 6 de juliol 2022. ISSN: 1988-298X [Consulta: 12 abril 2011].
* ↑ «DECRET 115/2015, de 22 de juny, de canvi de denominació d'un departament i de modificació del Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya». Diari Oficial de la Generalitat de Catalunya, 22-06-2015. Arxivat de l'original el 7 d’agost 2022 [Consulta: 23 juny 2015].
* ↑ «Document». [Consulta: 17 agost 2024].
* ↑ «Document». [Consulta: 26 juliol 2021].
* 1 2 Govern de Catalunya «48/2011, de 4 de gener, d'estructuració del Departament d'Agricultura, Ramaderia, Pesca, Alimentació i Medi Natural». DOGC [Consulta: 12 abril 2011].
* ↑ Ricard Gomà. Govern i polítiques públiques a Catalunya (1980-2000). Univ. Autònoma de Barcelona, 2001, p. 312. ISBN 978-84-490-2090-2.
* ↑ «Resolució de 13 de desembre de 1977, disposant que la Conselleria de la Generalitat d'Agricultura i Ramaderia es denominarà, a partir d'aquesta data, Departament d'Agricultura, Ramaderia i Pesca». Diari Oficial de la Generalitat de Catalunya, 12-01-1978. [Consulta: 30 maig 2021].
* ↑ Ugart, Daniel S.; Serra, Ot; F. Fornells, Mariona «Rajoy cessa Puigdemont i el Govern i anuncia eleccions autonòmiques per al 21 de desembre». Ara.cat, 27-10-2017 [Consulta: 22 maig 2018].
* ↑ «Quim Torra nomena els consellers del nou govern de la Generalitat». Vilaweb, 19-05-2018. [Consulta: 22 maig 2018].

## Enllaços externs

* Departament d'Agricultura, Ramaderia, Pesca i Alimentació de la Generalitat de Catalunya - Lloc web oficial